b'\n_START_ARTICLE_\nJeannie C. Riley\n_START_SECTION_\nTidligt liv og vej til ber\xc3\xb8mmelse\n_START_PARAGRAPH_\nJeanne Carolyn Stephenson blev f\xc3\xb8dt i 1945 i Stamford, Texas. Som teenager blev hun gift med Mickey Riley og f\xc3\xb8dte en datter, Kim Michelle Riley den 11. januar 1966. Senere flyttede de til Nashville, Tennessee, efter at have modtaget et brev fra Weldon Myrick, der havde h\xc3\xb8rt en demo af Jeannie og troede, at hun kunne blive en succes._NEWLINE_I Nashville arbejdede Riley som sekret\xc3\xa6r for Passkey Music, mens hun optager en demo i fritiden._NEWLINE_Rileys karriere var stagnerende indtil den tidligere Mercury Records producent,\xc2\xa0Shelby Singleton, modtog en demo af Rileys stemme. Singleton var begyndt, og lykkes med sit eget pladeselskab, Plantation Records, p\xc3\xa5 det tidspunkt. Han arbejdede med Riley p\xc3\xa5 indspilning af Tom T. Halls demosang som Singleton s\xc3\xa5 potentiale i, "Harper Valley PTA." Den indspilning blev hurtigt en af de bedst kendte countrymusik-sange nogensinde.\n_START_SECTION_\nSucces\n_START_PARAGRAPH_\n"Harper Valley PTA" blev udgivet i 1968. Sangen blev hurtigt et hit for Riley, og den n\xc3\xa5ede nummer 1 p\xc3\xa5 b\xc3\xa5de Billboard Pop- og Country-hitlisterne, hvilket f\xc3\xb8rst blev gentaget i 1981 af Dolly Parton med sangen "9 to 5". Sangen handler om en enkekvinde ved navn Mrs. Johnson, som konfronterer en gruppe medlemmer af PTA efter hendes datter f\xc3\xa5r en seddel med hjem fra skole, der kritiserer Mrs. Johnsons brug af minisk\xc3\xb8rt, at hun g\xc3\xa5r ud med m\xc3\xa6nd og andre ting, som de ikke synes godt om. Klimakset i sangen kommer, da Mrs. Johnson afsl\xc3\xb8rer gruppens hykleri \xc3\xa9t medlem af gangen, idet deres egen opf\xc3\xb8rsel er meget v\xc3\xa6rre end det, som Mrs. Johnson bliver kritiseret for._NEWLINE_Riley og sangen blev ber\xc3\xb8mt p\xc3\xa5 meget kort tid, og hun vandt Grammy for Bedste vokale Country-pr\xc3\xa6station af en kvinde og Country Music Associations pris for \'Single of the Year\'. Riley blev ogs\xc3\xa5 en af de f\xc3\xa5 country-kunstere der er blevet nomineret i de store kategorier inden for pop-Grammy Award; "BedsteNye Kunstner" og "\xc3\x85rets Album". Sangen solgte over 5,5 mio. eksemplarer og blev certificeret guld af RIAA blot fire uger efter udgivelsen. Albummet af samme navn solgte over 1 mio. eksemplarer og blev ligeledes certificeret guld._NEWLINE_"Harper Valley PTA" gjorde at Riley some den f\xc3\xb8rste kvindlige countrymusiker nogensinde i 1969 fik sin egen specialudsendelse kaldet Harper Valley U.S.A., som hun var v\xc3\xa6rt p\xc3\xa5 sammen med Jerry Reed, der bl.a havde optr\xc3\xa6dener af Mel Tillis og sangskriveren Tom T. Hall._NEWLINE_Der blev lavet b\xc3\xa5de en film fra 1978 og en tv-serie i 1981-83, der begge hed Harper Valley PTA og begge havde Barbara Eden i rollen som Mrs. Johnson.'